Eiendom in Newcastle te koop | Netwerk24
Eiendom in Newcastle te koop
Die veilingshuis Michael­ James Organisation gaan volgende maand drie eiendomme in Newcastle op 'n likwidasieveiling verkoop.
Die eerste eiendom wat onder die hamer kom, is 'n primastuk grond van 4,8 ha in Madadeni J, Newcastle. Die terrein is langs die Highlands Estate en oorkant die Curro-skool geleë. Dié onbeboude ontwikkelingsterrein is ook vir onderverdeling goedgekeur.
Die tweede veiling is 'n stuk grond in Barry Hertzog-park van 6,8 ha en het die potensiaal vir behuisingsontwikkeling. Die laaste veiling is 'n ontwikkelingsgeleentheid om die ou Iscor-hostel in Madadeni op te knap. Die ses bestaande geboue kan in 108 tweeslaapkamer-woonstelle omgeskep word.